Βρέθηκα στο σπιτι του Μανώλη εκτάκτως και μόνο για ένα βράδυ, λόγω δουλειάς που προέκυψε στο Πανεπιστήμιο της Μακεδονίας. Το σπίτι είναι τακτοποιημένο και πολύ καθαρό, ενώ ιδιαίτερα θετική εντύπωση μου έκανε η τοποθεσία: μία μικρή απομονωμένη και πολύ ήσυχη γειτονιά, μόλις 200 μέτρα από την Εγνατία και σε κεντρικό σημείο της πόλης. Υπάρχει μάλιστα και ένα ρέμα με δέντρα δίπλα στο σπίτι που μάλλον σε παραπέμπει σε χωριό παρά στο κέντρο της Θεσσαλονίκης. Σε απόσταση 400 μέτρων υπάρχουν αρκετά μαγαζιά (για φαγητό, ποτό, ψώνια κτλ), ενώ τόσο το Πα.Μακ όσο και το ΑΠΘ βρίσκονται 5 λεπτά με τα πόδια. Ο Μανώλης είναι ένα πολύ ευγενικό παιδί που θα σε βοηθήσει με ό,τι του ζητήσεις. Μένω με άριστες εντυπώσεις από τη φιλοξενία και σν ξαναβρεθώ για δουλειά από αυτήν την πλευρά της πόλης θα το προτιμήσω εκ νέου.